ସକାଳ ସମୟ ଅର୍ଥାତ ଜଳଖିଆରେ ଆମେ ଯାହା ମଧ୍ୟ ଖାଦ୍ୟ ଗ୍ରହଣ କରୁ, ତାହା ଶରୀର ପାଇଁ ଖୁବ ହିତକାରକ ହୋଇଥାଏ। ତେଣୁ ସର୍ବଦା ଚେଷ୍ଟା କରିବା ଉଚିତ ସକାଳ ସମୟରେ ପୃଷ୍ଟିଯୁକ୍ତ ଆହର ଗ୍ରହଣ କରିବା ଉଚିତ। ଜାଣନ୍ତୁ ସେଭଳି କିଛି ପାନୀୟ ବିଷୟରେ ଯାହା ଆପଣଙ୍କୁ ଦିନଯାକ ସତେଜ ଓ ଶକ୍ତି ପ୍ରଦାନ କରିବାରେ ବେଶ ସହାୟକ ହୋଇଥାଏ..........
ପଇଡ଼ ପାଣି - ପଇଡ଼ ପାଣିରେ ମିନେରାଲ୍ସ , ଭିଟାମିନ, କ୍ୟାଲସିୟମ ଆଦି ପ୍ରଚୁର ମାତ୍ରାରେ ରହିଛି। ଯାହା ଶରୀରକୁ ଫୂର୍ତି ରଖିବା ସହ ଶକ୍ତି ଯୋଗାଇଥାଏ।
ଲେମ୍ବୁ ପାଣି - ଲେମ୍ବୁ ପାଣିରେ ମହୁ ମିଶାଇ ପିଇବା ବହୁ ଲୋଙ୍କୁ ପସନ୍ଦ। ଏହା ଓଜନ ହ୍ରାସ କରିବାରେ ସହାୟକ ହୋଇଥାଏ।ଉଷୁମ ପାଣିରେ ଅଳ୍ପ ଲେମ୍ବୁ ରସ, ଅଳ୍ପ ମହୁ ମିଶାଇ ପିଇବା ଦ୍ୱାରା ଓଜନ ହ୍ରାସ ହୋଇଥାଏ। ଏହାସହ ପ୍ରଚୁର ପରିମାଣରେ ଭିଟାମିନ ସି ମିଳିଥାଏ।
ଗ୍ରୀନ ଟି - ଗ୍ରୀନ ଟି ସ୍ୱାସ୍ଥ୍ୟ ପାଇଁ ବେଶ ଉପକାରୀ। ଏଥିରେ ଥିବା ପୋଷକ ତତ୍ୱ ସ୍ୱାସ୍ଥ୍ୟ ପାଇଁ ଓ ହୃଦୟକୁ ସୁସ୍ଥ ରଖିବା ପାଇଁ ବେଶ ଲାଭଦାୟକ।
ଲେମ୍ବୁ ଚା'କୁ ସତେଜ ପାନୀୟ ବୋଲି କୁହାଯାଏ। ତେଣୁ ଏହାକୁ ପିଇବା ଦ୍ୱାରା ଖୁବ ସତେଜ ଅନୁଭବ ହୋଇଥାଏ। ଏହାକୁ ପିଇବା ଦ୍ୱାରା ଶରୀରରୁ ଅଦରକାରୀ ପଦାର୍ଥ ମଧ୍ୟ ନିର୍ଗତ ହୋଇଥାଏ।
କଦଳୀ ଓ ଅଦା ଜୁସ ସ୍ୱାସ୍ଥ୍ୟ ପାଇଁ ବେଶ ଉପକାରୀ। ଅଦା ପାଚନ ତନ୍ତ୍ରକୁ ସୁସ୍ଥ ଓ ରୋଗ ପ୍ରତିରୋଧକ ଶକ୍ତିକୁ ମଜଭୂତ ରଖିଥାଏ। କଦଳୀରେ ଥିବା ଫାଇବର ଓ ଭିଟାମିନ ଶରୀରକୁ ଶକ୍ତି ଯୋଗାଇଥାଏ।
ଟମାଟୋ ଜୁସ ସ୍ୱାସ୍ଥ୍ୟ ପାଇଁ ବେଶ ହିତକାରୀ। ଏଥିରେ ବହୁ ପୋଷକ ତତ୍ୱ ରହିଛି। ଏହା କୋଲେଷ୍ଟ୍ରୋଲ କମ କରିବାରେ ସହାୟକ ହୋଇଥାଏ।
